የአዲስ ኪዳን ፀሐፊዎች አይሁዳውያን መሆናቸውን ሳውቅ ተገረምኩ። በተጨማሪም ይበልጥ እያነበብኩ ስሄድ ኢየሱስ ደግ እንዲሁም ሰዎችን መበዝበዝ ሳይሆን መርዳት የሚፈልግ ትሑት አይሁዳዊ እንደነበረ አስተዋልኩ። እንዲያውም ወደ ቤተ መጻሕፍት ሄጄ ስለ ኢየሱስ የሚናገሩ መጻሕፍት ተዋስኩ። ይሁን እንጂ አንዳቸውም ቢሆኑ ኢየሱስ መሲሕ መሆኑን አላሳመኑኝም። እንዲያውም አንዳንዶቹ መጻሕፍት ኢየሱስ፣ እግዚአብሔር እንደሆነ አድርገው የሚገልጹ ሲሆን ይህ ደግሞ ፈጽሞ ሊዋጥልኝ አልቻለም። ደግሞስ ኢየሱስ የጸለየው ወደ ማን ነው? ወደ ራሱ? በተጨማሪም ኢየሱስ ሞቷል። መጽሐፍ ቅዱስ ግን ስለ አምላክ ሲናገር “አንተ አትሞትም” * ይላል።
